гр.Кюстендил, 17.07.2017год.
Кюстендилският административен съд в закрито заседание на седемнадесети юли през две хиляди и седемнадесета година в състав:
Административен съдия: ГАЛИНА СТОЙЧЕВА като разгледа докладваното от съдията адм. дело №179 по описа за 2017год., за да се произнесе, взе предвид:
Производството е по реда на чл.459, ал.1 от Изборния кодекс във вр. с чл.30, ал.8 вр. с ал.7 от ЗМСМА и е образувано по жалба, изпратена с решение на ЦИК по Протокол №542/15.06.2017г., на К.Г.В.-А. *** - кандидат за общински съветник в община Бобошево от листата на ПП “Атака”, регистрирана за участие в местните избори, проведени на 25 октомври 2015г.
Предмет на оспорване е решение №129 от 29.05.2017год. на Общинска избирателна комисия – Бобошено в частта, с която се обявява за избран за общински съветник следващият в листата на ПП “Атака” кандидат – Н.М.Г./вж. оплакванията в жалбата/. Оспорващата релевира доводи за незаконосъобразност на оспорения акт поради нарушение на материалния закон. Твърди се, че неправилно е обявен за общински съветник кандидат, който се нарежда след нея в листата на ПП съобразно броя на получените преференциални гласове при проведените местни избори. Прави се искане за отмяна на оспореното решение.
От фактическа страна се установява, че с Решение №66 от 22.09.2015г. на ОИК – Бобошево е регистрирана п редложената от ПП „Атака“ кандидатска листа за общински съветници в община Бобошево, като оспорващата е вписана на пето място в листата след Р.Д.Ц., Л.Д.А., Н.М.Г.и А.В.Т.. От лист 2 към Протокола от 26.10.2015г. на ОИК – Бобошево, обобщаващ резултатите на предпочитанията /преференциите/ от протоколите на СИК в изборния район, се установява, че за ПП „Атака“ без предпочитания са гласували 96 избиратели, за кандидата под №4 в листата - А.В.Т. са получени 56 броя преференции, за кандидата под №5 в листата - К.Г.В.-А. са получени 55 броя преференции, за кандадата под №1 в листата - Р.Д.Ц. са получени 37 броя преференции и за кандидата под №3 в листата - Н.М.Г.са получени 31 броя преференциални гласове. Видно от решение №113 от 26.10.2015г. на ОИК – Бобошево, въз основа на получените резултати от произведените избори, ПП „Атака“ получава два мандата за общински съветници, като за избрани са обявени кандидатите от партията Р.Д.Ц. и А.В.Т..
Със заповед №КВ-397/ 18.05.2017г. на министър председателя, за заместник областен управител на област Кюстендил е назначен Р.Д.Ц., който е встъпил в длъжност на 22.05.2017г. На същата дата, Ц. е депозирал заявление до ОИК – Бобошево за прекратяване на пълномощията му като общински съветник на осн. чл.30, ал.4, т.4 от ЗМСМА. Със заявление вх.№02-1813/25.05.2017г. същият е уведомил и председателя на Общински съвет – Бобошево за възникналата несъвместимост с искане да бъде сезирана ОИК за прекратяване на пълномощията му като общински съветник.
ОСТАВЯ БЕЗ РАЗГЛЕЖДАНЕ жалбата на К. Г.В.-А. *** против решение №129 от 29.05.2017год. на Общинска избирателна комисия – Бобошено и прекратява производството по делото.